runetrust/blame-folketinget-dk huggingface dataset:
Ole M. Nielsen (KRF), 2001-03-15:
Det var SF's ordfører, der - tror jeg nok - begyndte at nævne EU's landbrugsordninger kritisk, og da hr. Christian Mejdahl også nævner dem, men ikke helt så kritisk, vil jeg gerne spørge Venstres ordfører, om han kan bekræfte, at EU's landbrugsstøtte koster sådan omkring 750-800 kr. pr. indbygger i EU, og at man for de penge får en fødevaresikkerhed, altså sikkerhed for et rigeligt udbud af fødevarer til en fornuftig pris, og at det netop var det oprindelige formål med EU's landbrugspolitik, og at hvis man afskaffede den EU-støtte, den landbrugsstøtte, så ville man alligevel komme til at afholde en masse af de omkostninger som socialstøtte, måske typisk i de sydeuropæiske lande, og risikere manglende udbud af fødevarer og højere priser.
Tove Videbæk (KRF), 2000-03-03:
Undersøgelser fra 1994 viser, at skolerne ikke får dækket bygningsudgifter samt den fulde udgift til administration, lys, varme og rengøring, ligesom man gennemfører ordningerne med kortere åbningstid, lavere normering og skrabede driftsudgifter.
Knud Erik Hansen (SF), 2001-03-22:
Men jeg synes, hr. Peter Skaarup skal forholde sig lidt til virkeligheden, for der er nu flere ordførere, der har sagt, at det, der er virkeligheden, er, at i hvert fald nogle personer, i nogle tilfælde mange, der kommer fra nogle af de lande, som hr. Peter Skaarup fra Dansk Folkeparti nævner, hvor der er usikre forhold, hvor de kan være forfulgt. Det synes jeg ikke hr. Peter Skaarup har forholdt sig til.
Kim Behnke (FP), 1998-01-20:
Men det betyder altså, at danske vognmandsvirksomheder mister omsætning, og det betyder, at de mister danske medarbejdere, og det betyder - hvad vi på det seneste har set eksempler på - at tyske medarbejdere ligefrem bliver hyret til en overordentlig lavt aftalt løn, som til gengæld bliver suppleret op gennem udbetaling af danske børnepenge, for det har vi også været så dumme i Danmark at give tilladelse til.
Ulrik Kragh (V), 2001-12-13:
Det lykkedes behændigt Socialdemokratiets ordfører før at undlade at svare på det spørgsmål, jeg stillede, så derfor vil jeg gøre det konkret: Det efterslæb på 450 mio. kr., som er opbygget i de sidste 2 år af den daværende regering, er Socialdemokratiet indstillet på i januar måned at være med til at finde de penge?
Hans Christian Schmidt (V), 2001-04-05:
Og så vil jeg gerne sige til hr. Niels Bloch Jespersen: Altså medens 1 mia. kr. bruges på forskellige slags grønne puljer, så føler hr. Niels Bloch Jespersen det mere interessant at fortælle os, hvad der står på klaverlærerens pulje osv.
Maja Panduro (S), 2014-06-10:
Folketinget konstaterer endvidere, at der er brug for en reel vækst i de offentlige udgifter, hvis vi skal bevare og udvikle det danske velfærdssamfund – et velfærdssamfund, der er kendetegnet ved stor lighed og bekæmpelse af fattigdom, en ordentlig omsorg for børnene og vores ældre, gratis uddannelse, fri og lige adgang til sundhedsvæsenet og social ansvarlighed over for arbejdsløse, syge og mennesker med handicap.
Joachim B. Olsen (LA), 2012-08-20:
Det er netop, at beskæftigelsesfradraget for enlige mødre bliver tredoblet, det vil sige, at det altså bliver mere økonomisk attraktivt at være enlig mor, og hvis den konservative ordfører har ret i det, han siger – og det mener jeg at den konservative ordfører har – nemlig at skat gør noget ved den måde, folk indretter deres liv på, så vil man kunne se, at der vil komme flere enlige mødre.
Jonas Dahl (SF), 2011-02-11:
Nu sagde ordføreren, at det ikke er korrekt, at det kun er enkelte kommuner, der er inddraget, men kan ordføreren ikke bare bekræfte, at de borgmestre, der er inddraget i at se på det præhospitale i Region Midtjylland, er borgmestrene i Holstebro, Struer og Lemvig og dermed ikke borgmestrene fra f.eks. Grenaa, Samsø og Ringkøbing, som også er ganske hårdt ramt i forhold til besparelserne på det præhospitale område – nej, ikke af besparelserne på det præhospitale område, men af de omrokeringer, der foregår, og ikke mindst ændringen af sygehusstrukturen?
Leif Mikkelsen (LA), 2013-12-10:
Jeg tror, at vi alle har kendskab til den samtale – sådan mand og mand imellem – om, at det faktisk er forfærdeligt at se på, og vi har konstateret, at det internationale samfund har haft svært ved at finde sine ben at stå på og dermed sende klare signaler, der måske kunne skubbe til konflikten.
John Dyrby Paulsen (S), 2009-03-27:
Når vi alligevel ikke stemmer for det, er det af de årsager, der allerede har været nævnt dels af forsvarsministeren, dels af hr. Karsten Nonbo, nemlig at der er sat en undersøgelse i gang, og at den undersøgelse måske i virkeligheden dækker lidt bredere end det, som SF har lagt op til.
Irene Simonsen (V), 2006-11-15:
Jamen altså, jeg er slet ikke i tvivl om, at fru Elsebeth Gerner Nielsen synes, at det er en belastning for mig, at jeg ikke er belastet af akademisk viden; det ved jeg jo fra alle de debatter, jeg tidligere har ført med fru Elsebeth Gerner Nielsen, da hun havde det her ordførerskab.
Anders Fogh Rasmussen (V), 2005-10-05:
Det er oven i købet et stop, som kommer de laveste indkomster meget til gode, for var der noget, der i 1990’erne plagede de laveste indkomster, så var det den evindelige stigning i de såkaldt grønne afgifter, højere vandafgift, højere benzinafgift, højere elafgift, højere skat på varme i det hele taget.
Rosa Lund (EL), 2020-05-20:
Jeg skal nok lade være med at fortsætte den debat, vi havde i P1, og fordi tiden er knap, skal jeg bare nøjes med at stille nogle få spørgsmål: Mener hr. Rasmus Stoklund også, at vi så skal have en forespørgselsdebat herinde om de mennesker, der sidder på Sønder Boulevard i København alt tæt og drikker øl og ikke kan opføre sig ordentligt?
Charlotte Antonsen (V), 2004-02-27:
Om det første af oppositionens forslag vil jeg sige: Man ønsker at prioritere 18 områder i stedet for de fire, som vi har valgt at prioritere højest, og de 18 områder, der lægges op til at prioritere, er jo 18 områder, som et enigt Arbejdsmiljøråd har anbefalet i 2002.
Maria Reumert Gjerding (EL), 2016-04-26:
Og nu opstår problemerne, fordi man har fjernet naturens egen evne til at undgå oversvømmelser, og når så klimaforandringerne øger mængden af nedbør og mangeårig landbrugsdrift har gjort, at landbrugsjorden har sat sig, som det hedder – jordoverfladen er sunket så meget, at jordens humusindhold er brændt af på grund af landbrugsdriften, og tunge maskiner har pakket jorden og dræn er tilstoppet – så får man oversvømmelser.
Kim Behnke (UP), 2001-03-01:
kunne jeg konstatere, at hastigheden for værdiforringelse af edb-hardware er blevet endnu højere. Disse eksempler er taget ud af den virkelighed, som virksomhederne også lever i, og det vil altså sige, at den virksomhed, der foretager omfattende edb-investeringer - og det er jo ikke billigt at købe de ting - kan blive bragt i den situation, at når udstyret er udtjent og opmagasineret på et lager eller måske endda ligefrem foræret væk, skal man stadig slæbe rundt med regnskabsmæssige og skattemæssige afskrivninger.
Per Clausen (EL), 2012-04-13:
Inden jeg forsøger at konkurrere med både nuværende og tidligere ministre om, hvilken hastighed forskellige processer kan gennemføres i – og jeg vil sige, at jeg har erfaringer for, at det nogle gange kan tage meget længere tid, end jeg har fantasi til forestille mig – så jeg tror, at det fornuftige ville være at bede ministeren om i forbindelse med lovbehandlingen at redegøre for, hvordan hun vil sikre, at det her sker på en fornuftig og forsvarlig måde.
Hanne Severinsen (V), 1998-10-22:
Og dér vil jeg så sige til hr. Søren Kolstrup, at det er jo f.eks. noget, som man som gymnasielærer i gamle dage godt kendte, altså at man havde nogle mål, man skulle nå, og at man havde et pensum, der skulle afleveres, og at der var nogle censorer, som evaluerede, om det nu var godt nok.
Nick Hækkerup (S), 2022-03-30:
Det gælder f.eks. muligheden for at indføre visitationszoner, som vi snakkede om lige før, eller strafzoner, hvad der er anvendt også af Fyns Politi, og hvor der er mulighed for, hvis der begås en forbrydelse inden for strafzonen, at straffen kan forhøjes til det dobbelte.
Jette Gottlieb (EL), 1998-05-06:
Jeg vil bede statsministeren om at redegøre for, hvad han forstår ved fri forhandlingsret, og hvad han forstår ved den dermed forbundne fri strejkeret. Er det ikke sådan, at regeringen lige nu griber ind i denne konflikt på et tidspunkt, hvor der ikke er livstruende situationer, og hvor i hvert fald de strejkende har ydet de dispensationer, der var nødvendige for at undgå det? Er det ikke, fordi det samtidig er lige på det tidspunkt, hvor arbejdsgiverne er begyndt at kunne mærke konflikten?
Mai Henriksen (KF), 2011-12-20:
I dag findes der jo rigtig meget regulering og lovgivning inden for stort set alt, og vi kan godt blive lullet ind i en bevidsthed om, at staten er bedre til at bestemme over vores liv, end vi selv er, men vi kan forhåbentlig blive enige om, at det er det private initiativ, der skaber udvikling, fremgang og velstand.
Grete Schødts (S), 1999-04-23:
I 1997, i 1998 og nu igen her i 1999 - vi kan sige alle gode gange tre - ønsker forslagsstillerne at pålægge regeringen at ændre reglerne om hjælpemidler i henhold til § 97 i lov om social service sådan, at der kan ydes støtte til indkøb af hoftebeskyttere til ældre borgere.
Pelle Dragsted (EL), 2019-05-02:
En ting er selvfølgelig de forbrugerejede andelskasser, men det her spørgsmål om medarbejdernes medejerskab eller ejerskab i virksomhederne er jo noget, som Socialdemokraterne historisk har været ganske optaget af, men som måske har haft lidt mindre plads i de seneste år.
Karina Lorentzen Dehnhardt (SF), 2021-02-09:
Faldet i kriminalitet er størst for de unge under 15 år, og på den baggrund kan man jo godt undre sig over, at et flertal har valgt at lave et Ungdomskriminalitetsnævn, som jo betyder, at unge helt ned mod 10 år kommer ind i et retssagslignende system.
Marianne Jelved (RV), 2006-06-01:
Forslag til vedtagelse »Idet Folketinget konstaterer, – at kvaliteten af de offentlige serviceydelser mange steder er utilstrækkelig grundet regeringens snævre økonomiske realvækstramme, – at der som følge heraf er brug for et kvalitetsløft, bl.a. når det gælder plejehjem og ældreomsorg i øvrigt, daginstitutioner, folkeskoler, ungdomsskoler og de svageste grupper, – at de nye regionskommuner er etableret med helt utilstrækkelige økonomiske rammer, – at der er brug for en markant styrkelse af forebyggelse og genoptræning ikke mindst på arbejdsmiljøområdet, opfordrer Folketinget regeringen til at sikre en højere vækstramme for den offentlige service.«
Karsten Hønge (SF), 2021-05-12:
Men vi må vel også sige, at Netanyahu bestemt heller ikke er i sin ret til at gøre, hvad han har i sinde, nemlig at bruge situationens alvor til at indfri sit og de religiøse jødiske fanatikeres vulgære drøm om at annektere de områder, som de jo i mange år reelt har besat.
Arne Rolighed (S), 2001-01-24:
Så har jeg sagt, at det er utrolig vigtigt, at de ude i amtsrådene laver en ærlig og reel sammenhæng mellem de øvrige servicemål, de stiller op, og budgetterne med det sigte, at befolkningen, de kommende patienter, ærligt kan forvente, at tingene bliver realiseret inden for de mål, der er meldt ud.
Helle Sjelle (KF), 2007-12-11:
EU skal kunne gøre en forskel på store, grænseoverskridende områder som klimaforandringer, energiforsyning, indvandring, sikkerhed, kriminalitet og terrorisme, og borgerne må kunne forvente, at EU påtager sig et større globalt ansvar, f.eks. for konfliktforebyggelse og konfliktløsning.
Christian Rabjerg Madsen (S), 2018-05-16:
Jeg vil i dag nøjes med at glæde mig over, at vi nu tager et afgørende skridt i kampen mod social dumping, i kampen for ordnede forhold og i kampen for, at man ikke har et arbejde, som man bliver syg af at gå på, at man ikke har et arbejde, hvor man ikke får en ordentlig løn, men at vi tværtimod skaber en mere professionel branche, som i højere grad kan tiltrække de chauffører, som branchen har behov for.
Jacob Buksti (S), 2004-01-30:
Jeg vil gerne bede Venstres ordfører om at uddybe, hvordan og hvorledes Venstres ordfører mener at den her ordning faktisk skal komme til at virke, sådan som Venstres ordfører tror den vil virke, al den stund det er en ordning, som vil omfatte alle, som udøver sport, både amatører og professionelle.
Trine Pertou Mach (EL), 2024-03-13:
Jeg vil så ikke gentage det, som hovedspørgeren ligesom lagde op til her, men dog alligevel bare konstatere, at regeringspartierne i Europa-Parlamentet faktisk også stemte imod, at man stoppede eksporten af ammunition ud af EU ud over det, der skulle gives til Ukraine, indtil der er leveret på løfterne.
Mette Frederiksen (S), 2012-05-08:
Når vi nu er inde på den branche, vil jeg da gerne gøre opmærksom på, at vi fra regeringens side har foreslået et skærpet tilsyn på restaurationsbranchen og på serviceområdet, fordi vi kan se, at den sociale dumping startede som et problem i byggeriet, og nu har det spredt sig til flere områder, transportområdet, det grønne område, serviceområdet, hvor vi oplever alvorlige problemer bl.a. på rengøringsområdet, og derfor er der behov for at skærpe indsatsen der.
Pernille Frahm (SF), 2008-12-16:
Men er vi så ikke også enige om, at Danmark er medlem af Europarådet og derfor også burde respektere nogle af de fundamentale konventioner, Europarådet har lavet, bl.a. den europæiske menneskerettighedskonvention med bestemmelsen om, at retsstaten har nogle fundamentale principper, bl.a. at man ikke kan frihedsberøves uden dom, hvilket i øvrigt også er et princip, vi har i den danske grundlov, som jeg ved at både hr. Peter Skaarups og mit parti sætter meget pris på, selv om SF gerne ser den lidt fornyet og lidt opdateret?
Aase D. Madsen (DF), 2001-01-10:
Jeg har også set, at der er en organisation, der hedder Gruppen af Eneadoptanter, der har taget sagen om udbetaling af det særlige børnetilskud op over for Ombudsmanden og nu truer med måske at gå til en domstol med sagen, så der må jo være et eller andet i den nuværende lovgivning, når man vil gå til domstolen med sådan en sag.
Niels Helveg Petersen (RV), 1998-02-03:
I et brev til Forsvarskommissionens formand foreslog jeg derfor, at Forsvarskommissionen ser nærmere på forsvarsområdernes rolle og til brug for Forsvarskommissionen lader Udenrigsministeriet og Forsvarsministeriet udarbejde en analyse af forsvarsområdernes betydning for dansk sikkerhedspolitik.
Anders Fogh Rasmussen (V), 2004-10-05:
Lovforslaget indebærer, at der på relevante områder fastsættes nærmere regler om, at offentlige myndigheder og private foreninger og institutioner skal foranledige, at der indhentes en såkaldt børneattest, inden der sker ansættelse m.v. af personer, der som led i udførelsen af deres opgaver har direkte kontakt med børn under 15 år.
Lars Løkke Rasmussen (V), 2003-05-06:
De svar vil jeg naturligvis vende tilbage med og bistå Folketingets Sundhedsudvalg med så hurtigt og effektivt, som det kan lade sig gøre, idet jeg naturligvis også gerne vil benytte lejligheden til her at udtrykke det håb, at det kan lade sig gøre at fremme vedtagelsen af denne lovpakke, selv om fremsættelsen fra min side har været forsinket af de grunde, som jeg også har angivet i min fremsættelsestale, navnlig det forhold, at den politiske enighed først blev indgået med udgangen af januar, hvorefter der har været et ret stort stykke arbejde med at oversætte denne enighed til tre lovforslag, der skulle i høring m.v., plus at få aftalt de økonomiske vilkår med Amtsrådsforeningen.
Kent Kirk (KF), 1997-12-11:
Ministeren kunne være kommet til os i Europaudvalget og have sagt: Vi tager ned og arbejder for, at de 22 cm ikke bør gælde i rødspættefiskeriet, vi tager ned og arbejder for, at de 80 mm ikke bliver gennemført, og i den sidste ende vil vi stemme nej, hvis situationen tilsiger det.
Torsten Gejl (ALT), 2021-02-11:
Så i Alternativet er vi glade for den her debat, og vi håber, at den presser os til at komme hurtigere videre med at reducere vores indirekte CO 2 -forbrug, men vi tror ikke, at det her forslag rummer den løsning, som det egentlig er skabt til.
Flemming Møller Mortensen (S), 2016-02-25:
Lovforslaget her sikrer, at er man indlagt på sygehus, og er man enten varigt inhabil eller blevet bragt i en situation, hvor man er inhabil, så kan der gøres brug af personlige alarmer og pejlesystemer, altså det, vi i daglig tale kender som gps-udstyr.
Margrete Auken (SF), 2004-01-13:
Det er selvfølgelig det, der er problemet, at det jo er flertallet, der bliver kritiseret, når en sådan rapport kommer. Jeg vil benytte lejligheden her til at kvittere for, at Socialdemokratiet er opmærksom på, at det her altså kan komme til også at gå ud over deres egne på en måde, så man altså skylder at høre godt efter, så det ikke bliver omsonst, når man kritiserer lande som vores.
Troels Christensen (V), 2005-11-22:
Vi tror på, at når der er det forhold, at der jo er mange, der er trætte af bogen, når de er færdige med grundskolen, og de så får en mulighed for at komme i gang med en uddannelse med et praktisk forløb, så vil det være med til at sikre, at vi får flere ind i uddannelsessystemet.
Villum Christensen (LA), 2009-11-24:
Jeg kan som rektor igennem 10 år skrive under på, at man ser en bølge af effektiviseringer, der kommer fra staten, og så indkasseres der ved at reducere i taxametrene lynende hurtigt, hvorefter vi sidder og kigger på hinanden ude på institutionerne og spørger: Hvad var nu lige det, der skete her?
Hans Kristian Skibby (DF), 2012-11-27:
Men jeg vil så gerne spørge ordføreren om noget helt andet, og det er det her om den nye øgede lønsumsafgift, som jo betyder, at det bliver dyrere for landets borgere at frekventere fysioterapeuter, ergoterapeuter, kiropraktorer, speciallæger og alle mulige andre.
Annette Just (FP), 1997-12-04:
Og jeg må indrømme, at jeg lige siden de 18 år - siden hen også i tilknytning til hjemmeværnet - er blevet ved med at arbejde for, ikke blot at der skulle være ligestilling for mænd og kvinder i forsvaret af kongeriget Danmark, men også at mænds og kvinders arbejde i forsvaret skulle have lige værdi.
Alex Ahrendtsen (DF), 2014-04-04:
Så vil jeg bare lige oplyse om, at i f.eks. Dragør Kommune har Kulturstyrelsen lige affredet 17 bygninger, og så er de bygninger jo kommunalbestyrelsens ansvar, og hvis kommunalbestyrelsen ikke synes, at det er sjovt at bevare dem, kan de gøre noget ved dem.
Peter Duetoft (CD), 1999-09-07:
Derfor er mit spørgsmål til hr. Jan Petersen: Kan hr. Jan Petersen herfra bekræfte, at formålet med forhandlinger om et politiforlig ikke er at skabe besparelser, men at foretage nogle omrokeringer, der måske gør, at politistyrken bliver mere effektiv?
Aage Frandsen (SF), 1998-06-04:
i priser, sådan at prisfaldet har medført en adfærdsregulering i en forkert miljømæssig retning. Men efter vores opfattelse kunne man godt gøre det endnu bedre, endda meget bedre, så man kunne kalde den del af regeringens pinsepakke for et grønt forslag og ikke kun et halvgrønt og vel også primært et fiskalt forslag. Hvorfor skal erhvervslivet friholdes for stigninger, som der reelt er tale om, stort set?
Rasmus Prehn (S), 2006-11-16:
Med hensyn til både fusionerne og universitetsloven er det meget vigtigt for Socialdemokratiet at understrege – og det har vi også fået med i det forslag til vedtagelse, som vi stemmer for sammen med regeringen – at forskningsfriheden og medarbejdernes frihed til at deltage i den offentlige debat skal være intakt.
Frank Jensen (S), 1998-10-20:
Jeg mener, det bør være det uafhængige nævn, der sikrer det - ud fra den lovgivning, der nu engang er, og de regelsæt, som så bliver udmøntet med baggrund i lovforslaget her og med de bemyndigelser, der ligger hos mig - og ikke Civilretsdirektoratet, som er direkte underlagt min instruks. Men det er da noget, jeg er indstillet på at drøfte med Folketingets partier, dog tror jeg ikke, det er så dårlig en arbejdsdeling, der er fundet, og som jo også følger den indstilling, der foreligger fra Adoptionsudvalget. Hr. Peter Skaarup stillede spørgsmål, om vi ikke kunne sikre, at der kom flere danske børn til adoption herhjemme.
Henrik Høegh (V), 2015-05-13:
Når så fru Lisbeth Poulsen spørger om, hvorfor vi ikke har tid til at vente, og hvorfor skal det gå så hurtigt, vil jeg sige, at det sådan set ikke er os, det er alene eksperterne, der har sagt, at i skovene når vi at gøre noget godt for de 65 pct. af de truede arter langt, langt hurtigere, end hvis vi gør det i det åbne land.
Kristian Thulesen Dahl (DF), 2008-09-09:
Nogle vil spørge, hvor meget det har med finansloven at gøre, men det har for os at se ganske meget med finansloven at gøre, at der ikke er tvivl om, at regeringen og Dansk Folkeparti i fællesskab fører en stram udlændingepolitik, og at der heller ikke er tvivl om, at vi står fast på, at det selvfølgelig er i Danmark, at udlændingepolitikken fastlægges. Vi ser meget gerne, at vi i løbet af september får fast grund under fødderne, så den sten i skoen er ryddet af vejen, inden vi kommer til de egentlige finanslovforhandlinger.
Pia Christmas-Møller (KF), 2005-06-03:
Der er mange perspektiver i etableringen af en barselfond, men for mig har ligestillingsperspektivet været et af de vigtigere, men jeg syntes, det var naturligt, at sagen blev placeret og behandlet i Arbejdsmarkedsudvalget, fordi der jo også er en række arbejdsmarkedspolitiske og erhvervspolitiske elementer i en sådan sag.
Per Clausen (EL), 2007-03-23:
Vi vil i udvalgsarbejdet undersøge, om der skulle være mulighed for at komme igennem med flere forbedringer, selv om vi har noteret os, at de fleste jo enten er foreslået af Tilgængelighedsudvalget eller af et mindretal i Tilgængelighedsudvalget, af Dansk Journalistforbund og også af medierne, som jo har nogle ønsker om yderligere forbedringer.
Ellen Trane Nørby (V), 2018-11-23:
Under forespørgselsdebatten oplyste jeg også, at Styrelsen for Patientsikkerhed ville blive bedt om at opdatere Sundhedsstyrelsens faglige vejledning fra 2014 om omskæring af drenge, at jeg på regeringens vegne er positiv over for en drøftelse af behovet for speciallægeforbehold af omskæring uden for offentlige sygehuse til urologer, og for det tredje at jeg er åben over for at drøfte en skærpelse af indberetningspligten i forbindelse med omskæringer.
Henning Hyllested (EL), 2018-05-16:
Jeg vil stadig væk gøre opmærksom på, at DSB jo dengang afgav et meget, meget billigere tilbud end Arriva, men af politiske grunde – er min tolkning af det i hvert fald – så måtte de ikke få det, og så måtte man efterfølgende betale Arriva en pæn sum ekstra penge, for man havde lige glemt nogle myldretidstog, og så havde man også glemt at uddanne nogle lokoførere, så det måtte man så betale ekstra for.
Line Barfod (EL), 2002-11-18:
et forslag, som Dansk Folkeparti ikke ville stemme for, selv om man sagde, man støttede forslaget. Hvis nu Dansk Folkeparti havde støttet det, havde der været flertal, så havde det sådan set allerede været gennemført, så ville de pensionister, som fru Pia Kristensen fortalte om henvender sig til Dansk Folkeparti, allerede have fået den hjælp.
Lisbeth Bech Poulsen (SF), 2013-02-21:
Jeg tror, at det, der er vigtigt for at holde fast i de studerende, er en håndholdt indsats, at der er en kontakt, at der er vejledning, at der er alle de her ting, som vi har lagt op til at universiteterne og de andre uddannelsesinstitutioner skal blive bedre til.
Per Stig Møller (KF), 2003-03-26:
Men Doha gav forhandlingerne et tiltrængt skub fremad, dels bekræftede Doha, at GATS-forhandlingerne var en del af en ny frihandelsrunde, dels blev det besluttet, at WTO's medlemmer skulle fremlægge krav til hinanden i juni 2002 om markedsadgang for tjenesteydelser og tilbud om, hvad man kan yde hinanden, ved udgangen af denne måned.